Babelscape/SREDFM huggingface dataset:
Τζόναθαν Νόλαν

O Τζόναθαν Νόλαν είναι Αγγλοαμερικανός σεναριογράφος, σκηνοθέτης, τηλεοπτικός παραγωγός και συγγραφέας.
Omega Conspiracy

Omega Conspiracy είναι ο τίτλος του τρίτου άλμπουμ του αμερικάνικου speed metal συγκροτήματος Agent Steel, το οποίο κυκλοφόρησε το 1999 μέσω της δισκογραφικής εταιρείας Metal Blade Records.

Η ηχογράφηση του δίσκου πραγματοποιήθηκε στο Bill's Place του βόρειου Χόλιγουντ από τις 19 ως τις 29 Ιουνίου του 1999 με παραγωγό τον Μπέρνι Βερσέι. Αυτό υπήρξε το πρώτο άλμπουμ του συγκροτήματος μετά το 1987, αφού οι Agent Steel είχαν διαλυθεί μετά την περιοδεία για την προώθηση του "Unstoppable Force".

Η επανένωση τους έγινε πραγματικότητα μετά από πρόταση που δέχθηκαν για να εμφανιστούν στο φεστιβάλ του Wacken του 1999. Μετά την άρνηση του τραγουδιστή Τζον Σιρίς να συμμετάσχει, τα φωνητικά των Agent Steel ανέλαβε ο Μπρους Χολ, μετέπειτα τραγουδιστής των Steel Prophet και Psychosis.
Order of the Illuminati

Order of the Illuminati είναι ο τίτλος του τέταρτου άλμπουμ του αμερικάνικου speed metal συγκροτήματος Agent Steel, το οποίο κυκλοφόρησε στις 10 Ιουνίου 2003 μέσω της δισκογραφικής εταιρείας Scarlet Records.

Το συγκρότημα είχε μετονομαστεί σε Order of the Illuminati το 2001, ηχογραφώντας μία διασκευή στο ""Hole In The Sky" των Black Sabbath για την συλλογή "Evil Lives: A True Metal Tribute To Black Sabbath"". Την ίδια χρονιά αποσύρθηκε από την μουσική βιομηχανία ο ντράμερ Τσακ Πρόφους, δίνοντας την θέση του στον Ρίγκο Αμέζκουα.

Οι Agent Steel πήραν και πάλι το αρχικό τους όνομα και εμφανίστηκαν στο "Hellfest" του 2002, μαζί με τους Exodus, πριν υπογράψουν στην ιταλική Scarlet Records για την έκδοση του άλμπουμ. Για την προώθηση του δίσκου περιόδευσαν στην Ευρώπη μαζί με τους Exodus, τους Nuclear Assault, κ.α., αλλά αποχώρησαν πριν ολοκληρωθεί η περιοδεία λόγω διαφωνιών με το πρακτορείο που οργάνωνε τις συναυλίες.
Alienigma

Alienigma είναι ο τίτλος του πέμπτου άλμπουμ του αμερικάνικου speed metal συγκροτήματος Agent Steel, το οποίο κυκλοφόρησε στις 31 Αυγούστου 2007 μέσω της ολλανδικής δισκογραφικής εταιρείας Mascot Records.

Το συγκρότημα είχε επανέλθει τον Απρίλιο του 2005 μετά από δύο χρόνια απραξίας, παίζοντας στο φεστιβάλ Keep It True IV, όπου γιόρτασαν τα είκοσι χρόνια από την δημιουργία τους παίζοντας ολόκληρο το άλμπουμ "Skeptics Apocalypse".

Οι ηχογραφήσεις του νέου τους δίσκου πραγματοποιήθηκαν στα Skullseven Studios της Καλιφόρνια με παραγωγό τον Μπιλ Μετόγιερ. Για την ευρωπαϊκή περιοδεία του άλμπουμ, οι Agent Steel εμφανίζονταν με τους Vicious Rumours και τους After All.

Αυτός υπήρξε ο τελευταίος δίσκος του Χολ με το συγκρότημα, αφού στις 24 Απριλίου του 2010 ανακοινώθηκε η αποχώρηση του και εννέα ημέρες αργότερα η επανένταξη του Σιρίς στους Agent Steel.
Τσάρλι Γουάτς

Ο Τσάρλι Γουάτς (αγγλ. "Charlie Watts", 2 Ιουνίου 1941) είναι Άγγλος μουσικός, γνωστός ως ντράμερ του ροκ συγκροτήματος Rolling Stones, στους οποίους εντάχθηκε σε ηλικία 22 ετών και υπήρξε μόνιμο μέλος έκτοτε.
Άκιο Μορίτα

Ο Άκιο Μορίτα (, 26 Ιανουαρίου 1921 - 3 Οκτωβρίου 1999) ήταν Ιάπωνας επιχειρηματίας και συνιδρυτής της εταιρείας ηλεκτρονικών ειδών SONY.
Επαρχία Μουναΐλι

Η Επαρχία Μουναΐλι () είναι επαρχία της Περιφέρειας Μανγκιστάου στο νοτιοδυτικό Καζακστάν. Το διοικητικό κέντρο της περιοχής είναι το σέλο (χωριό) του Μανγκιστάου. Πληθυσμός: 112.201 (εκτίμηση 2013) 74.294 (απογραφή 2009) 13.300 (απογραφή 1999). Ακόμη, ο πληθυσμός έχει αυξηθεί έντονα τα τελευταία χρόνια.
The Year the Sun Died

Το The Year the Sun Died είναι το τρίτο στούντιο άλμπουμ του αμερικάνικου heavy metal συγκροτήματος Sanctuary, το οποίο κυκλοφόρησε στις 6 Οκτωβρίου του 2014 μέσω της δισκογραφικής εταιρείας Century Media Records.

Αυτός ήταν ο δίσκος που επανέφερε το συγκρότημα στο προσκήνιο, μετά την επανένωση τους το 2010. Υπήρξε η πρώτη κυκλοφορία των Sanctuary μετά το ζωντανά ηχογραφημένο ""Into the Mirror Live" του 1991. Το συγκρότημα μπήκε στα Soundhouse Studios του Σιάτλ τον Φεβρουάριο του 2014, με την έκδοση του δίσκου να πραγματοποιείται στα τέλη της χρονιάς.

Το άλμπουμ μπήκε στις λίστες του Billboard, φθάνοντας ως το # 125, ενώ μικρή επιτυχία γνώρισε και στην κεντρική Ευρώπη, μπαίνοντας στις χαμηλές θέσεις των καταλόγων επιτυχιών στην Γερμανία, την Αυστρία, την Ολλανδία, το Βέλγιο και την Ελβετία.

Οι κριτικές για το "The Year the Sun Died"" υπήρξαν θετικές, με τον Ρέι Βαν Χορν του Blebbermouth να το βαθμολογεί με 7 / 10, τον Ντέιβιντ Πέρι του Bravewords να του δίνει 8 / 10 και τον Μπόρις Κάιζερ του Rock Hard να το βαθμολογεί με 8,5 / 10.
Φραγκίσκος Α΄ Κρίσπος

Ο Φραγκίσκος Α΄ Κρίσπος (Ιταλικά : "Francesco I Crispo", πέθανε το 1397) ήταν δούκας του Αρχιπελάγους και κύριος των 2/3 της Εύβοιας (1383 - 1397). Στη Νάξο διαδέχθηκε τον Οίκο των Σανούδων και είναι ο πρώτος δούκας από τον Οίκο των Κρίσπων. Ο Φραγκίσκος Α΄ γεννήθηκε πιθανότατα στην Βερόνα. Με τον γάμο του με τη Φιορέντσα Σανούδου κυρία της Μήλου, εγγονή του δούκα του Αρχιπελάγους Γουλιέλμου Α΄ Σανούδου, η οποία είχε κληρονομήσει την ηγεμονία της Μήλου, έγινε και ο ίδιος Κύριος της Μήλου.
Ιωάννης Β΄ Κρίσπος

Ο Ιωάννης Β΄ Κρίσπος (Ιταλικά ː "Giovanni II Crispo", (1388 - 1433) ήταν δούκας του Αρχιπελάγους από το (1418 - 1433).
Λένγκερ

Το Λένγκερ (, "Lenger", لەنگەر; ) είναι πόλη στην επαρχία Τόλε Μπι, στην περιφέρεια Νοτίου Καζακστάν του Καζακστάν. Το 2012 το Λένγκερ είχε πληθυσμό 25.298 κατοίκων. Είναι το διοικητικό κέντρο της επαρχίας Τόλε Μπι. Το μουσείο της επαρχίας Τόλε Μπι (Музей Толебийского района) βρίσκεται στο Λένγκερ. Πληθυσμός: 24,642 (απογραφή 2009); 22,038 (απογραφή 1999).
Χρυσονδύων

Η Χρυσονδύων ήταν αρχαία ελληνική πόλη των Δεσσαρητών, στα βόρεια του Όρους Τομόρ (σημ. Αλβανία), στην αρχαία Χαονία, στα σύνορα της περιοχής της Ηπείρου με την Ιλλυρία. Βρισκόταν σε κοντινή απόσταση από την Αντιπάτρεια και την Γερτούσα.

Τα αρχαιότερα νομίσματα που έχουν βρεθεί στις ανασκαφές χρονολογούνται από την εποχή του Φιλίππου Β΄ της Μακεδονίας, ενώ τα ισχυρά κυκλικά τείχη μαζί με την πύλη χρονολογούνται, πιθανώς, στα τέλη του 4ου αιώνα π.Χ. Στις ανασκαφές έχουν επίσης βρεθεί ονομασίες σε σφραγίσματα κεραμιδιών και αμφορέων, καθώς και όπλα, εργαλεία και περόνες. Η πόλη συμμετείχε στους πολέμους μεταξύ της Μακεδονίας και της Ρώμης.
Battle Hymns

Το Battle Hymns είναι το πρώτο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε τον Αύγουστο του 1982 μέσω της δισκογραφικής εταιρείας Liberty Records.

Η ηχογράφηση του δίσκου πραγματοποιήθηκε στα Criteria Studios του Μαϊάμι με παραγωγούς τους Τζόι Ντι Μάιο και Ross the Boss. Στο άλμπουμ συμμετείχε ο Όρσον Γουέλς στην αφήγηση του κομματιού ""Dark Avenger", ενώ ο Ντι Μάιο διασκεύασε το "William Tell Overture"" του Τζοακίνο Ροσσίνι, ως σόλο μπάσου.

Το συγκρότημα υποστήριξε ότι ανήκει στα πλαίσια του αληθινού heavy metal, της "σπουδαιότερης μορφής μουσικής στον κόσμο", αλλά κάτι τέτοιο δεν ήταν αρκετό για να διατηρήσει την συμφωνία του με την δισκογραφική εταιρεία ΕΜΙ, η οποία διέκοψε το συμβόλαιο που είχαν υπογράψει. Η κίνηση αυτή, απέτρεψε τους Manowar από την εμφάνιση τους στο φεστιβάλ του Ρέντινγκ.

Ο ντράμερ Ντόνι Χάμτσικ απολύθηκε στις αρχές του 1983, δίνοντας την θέση του στον Σκοτ Κολούμπους, ο οποίος είχε γίνει γνωστός στο συγκρότημα από μία οπαδό τους, η οποία ανέφερε ότι χτυπούσε αλουμίνιο σε εργοστάσιο. Οι πρώτες του εμφανίσεις με τους Manowar πραγματοποιήθηκαν στη Νέα Υόρκη, όπου έπαιζαν support στους Virgin Steele.
Γουλιέλμος Β΄ Κρίσπος

Ο Γουλιέλμος Β΄ Κρίσπος, (Ιταλικά ː "Guglielmo II Crispo", 1390 - 1463), μέλος του Οίκου των Κρίσπι ήταν αυθέντης της Ανάφης και Δούκας του Αρχιπελάγους (1453 - 1463).
Ιάκωβος Β΄ Κρίσπος

Ο Ιάκωβος Β΄ Κρίσπος (Ιταλικά ː "Giacomo II Crispo", 1426 - 1447) μέλος του Οίκου των Κρίσπων και 13ος Δούκας του Αρχιπελάγους (1433 - 1447) ήταν γιος και διάδοχος του Ιωάννης Β΄ Κρίσπου και της Φραντσέσκα Μοροζίνι. Διαδέχθηκε τον πατέρα του σε ηλικία 7 ετών (1433) υπό την κηδεμονία της μητέρας του και με επίτροπο τον θείο του Γουλιέλμο Β΄ Κρίσπο. Η μητέρα του Φραντσέσκα περιγράφεται "ισχυρότατη γυναίκα" και είχε όλη την εξουσία στα χέρια της την εποχή που κυβέρνησε ο γιος της και ο εγγονό της μέχρι την άνοδο του κουνιάδου της Γουλιέλμου Β΄ (1453). Την σύντομη περίοδο του Ιακώβου Β΄ επικρατούσε στο δουκάτο ειρήνη και ευημερία, οι Οθωμανοί είχαν καταλάβει την Ουγγαρία και το Δουκάτο του Αρχιπελάγους βρισκόταν υπό την προστασία της Βενετίας σύμφωνα με την συνθήκη που έκλεισαν με τους Οθωμανούς (1446).
Into Glory Ride

Το Into Glory Ride είναι το δεύτερο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε την 1 Ιουλίου του 1983 μέσω της δισκογραφικής εταιρείας Music for Nations στην Ευρώπη και της Megaforce Records στην Αμερική.

Ο δίσκος ηχογραφήθηκε στα Music America Studios του Ρότσεστερ της Νέας Υόρκης, αφού το συγκρότημα είχε υπογράψει με αίμα στην Megaforce Records του Τζόνι Ζαζούλα. Την ίδια περίοδο, κυκλοφόρησε το ΕΡ του κομματιού ""Defender", της δεύτερης και τελευταίας συνεργασίας τους με τον Όρσον Γουέλς, μετά το "Dark Avenger".

Το "Into Glory Ride" αποτέλεσε έναν μεταβατικό δίσκο για το συγκρότημα, αφού άφησαν πίσω τους την μελωδικότητα του ντεμπούτου τους και υπήρξε προπομπός του βαρύτερου "Hail to England". Για την προώθηση του άλμπουμ γυρίστηκε το πρώτο βίντεο κλιπ των Manowar, για το τραγούδι "Gloves of Metal"".

Το 2005, ο δίσκος συμπεριλήφθηκε στην λίστα με τα 500 καλύτερα άλμπουμ στην ιστορία του heavy metal του περιοδικού Rock Hard, όπου κατετάγη στην 444η θέση.
Hail to England

Το Hail to England είναι το τρίτο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε τον Φεβρουάριο του 1984 μέσω της δισκογραφικής εταιρείας Music for Nations.

Το ομώνυμο κομμάτι και κατ' επέκταση ο τίτλος του δίσκου αποτέλεσε φόρο τιμής στους φίλους του συγκροτήματος από την Μεγάλη Βρετανία, όπου οι Manowar έτυχαν καλύτερης αποδοχής απ' ότι στην πατρίδα τους. Επίσης, το τραγούδι ""Army of the Immortals" ήταν αφιερωμένο στους οπαδούς τους ανά τον κόσμο.

Το άλμπουμ ηχογραφήθηκε σε διάστημα δώδεκα ημερών, το Νοέμβριο του 1983, στα Phase One Studios του Τορόντο, με παραγωγό τον Τζακ Ρίτσαρντσον και με κόστος 20.000 δολαρίων.

Για την προώθηση του "Hail to England"" περιόδευσαν για πρώτη φορά στο Ηνωμένο Βασίλειο τον Μάρτιο του 1984.
Τζόι Ντι Μάιο

O Τζόι Ντι Μάιο είναι Αμερικανός μπασίστας και συνθέτης της heavy metal μουσικής, γνωστός ως ιδρυτικό μέλος και βασικός συνθέτης του συγκροτήματος Manowar από την δημιουργία του μέχρι σήμερα. Παράλληλα, είναι ιδρυτής και διευθύνων σύμβουλος της Magic Circle Music.
Θορές

Οι Θορές (), (ο δήμος: Θορών, Δήμος Θοριέων ή Δήμος Θορέων) ήταν αρχαίος οικισμός - πόλη και δήμος της Αντιοχίδας (περιοχή της Αρχαίας Αττικής και φυλή της αρχαίας Αθήνας).
Βήσα

Η Βήσα ή "Βήσσα" ή "Βησηίς" (), (ο δήμος: Βήσας) ήταν αρχαίος οικισμός - πόλη και δήμος της Αντιοχίδας (περιοχή της Αρχαίας Αττικής και φυλή της αρχαίας Αθήνας).
Ρος Φρίντμαν

O Ρος Φρίντμαν, γνωστός και ως Ross the Boss είναι Αμερικανός κιθαρίστας της heavy metal και της punk μουσικής, γνωστός ως ιδρυτικό μέλος των συγκροτημάτων Manowar και The Dictators.
Sign of the Hammer

Το Sign of the Hammer είναι το τέταρτο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 15 Οκτωβρίου του 1984 μέσω της δισκογραφικής εταιρείας Ten Records.

Οι ηχογραφήσεις του άλμπουμ πραγματοποιήθηκαν στα Manor Studios της Οξφόρδης, όπως και στα Phase One Studios του Τορόντο το Νοέμβριο του 1983, περίοδο κατά την οποία ηχογραφήθηκε και το προηγούμενο τους άλμπουμ, ""Hail to England".

Η στιχουργική του "Sign of the Hammer" επικεντρώθηκε και σε πραγματικά γεγονότα, με το "Guyana (Cult Of The Damned)" να αναφέρεται στις μαζικές αυτοκτονίες του Τζόουνσταουν της Γουιάνας και το "Mountains" στον πόλεμο του Βιετνάμ.

Την κυκλοφορία του δίσκου προανήγγειλε το σινγκλ "All Men Play On 10"", ενώ για την προώθηση του περιόδευσαν στην Ευρώπη και την Μεγάλη Βρετανία τον Οκτώβριο του 1984.

Ο δίσκος έφθασε ως την 73η θέση του βρετανικού καταλόγου επιτυχιών και στο Top-40 της Σουηδίας. Το 2005 ,συμπεριλήφθηκε στην λίστα του περιοδικού Rock Hard με τα 500 καλύτερα άλμπουμ στην ιστορία του heavy metal, αφού κατατάχθηκε στην 418η θέση.
Πτήση 2933 της LaMia Airlines

Η Πτήση 2933 της LaMia Airlines ήταν επιβατική πτήση, η οποία απογειώθηκε από το Διεθνές Αεροδρόμιο «Βίρου Βίρου» στη Σάντα Κρουζ ντε λα Σιέρα της Βολιβίας με προορισμό το Διεθνές Αεροδρόμιο «Χοσέ Μαρία Κόρδοβα» στην Μπογκοτά της Κολομβίας. Η πτήση, που μετέφερε την αποστολή της βραζιλιάνικης ομάδας Σαπεκοένσε, συνετρίβη στις 28 Νοεμβρίου 2016, στην τοποθεσία Σέρο Γκόρντο, κοντά στην Λα Ουνιόν. Το ναυλωμένο αεροσκάφος μετέφερε 81 άτομα, εκ των οποίων τα 72 ήταν οι επιβάτες και τα 9 τα μέλη του πληρώματος.Πηγές αναφέρουν πως ο πιλότος του αεροσκάφους, πήγαινε προς τον προορισμό της πτήσης, με την μέγιστη ταχύτητα που απέδιδε το αεροπλάνο ενώ το δυστύχημα έγινε πολύ κοντά στο αεροδρόμιο "Jose Maria Cordova" στην Κολομβία, παραπέμπτοντας έτσι ως ύποπτη αιτία την έλλειψη λόγω της γρήγορης κατανάλωσης, καυσίμου.
Hell on Wheels

Το Hell on Wheels είναι ζωντανά ηχογραφημένο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 18 Νοεμβρίου του 1997 μέσω της δισκογραφικής εταιρείας BMG Records.

Οι ηχογραφήσεις του δίσκου πραγματοποιήθηκαν κατά την περιοδεία για την προώθηση του δίσκου ""Louder Than Hell", το 1996 και το 1997. Το τελευταίο κομμάτι του πρώτου μέρους με τίτλο "Warriors of the World"", είναι ουσιαστικά οι φωνές του κοινού από τις εμφανίσεις του συγκροτήματος.
Kings of Metal

Το Kings of Metal είναι το έκτο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 18 Νοεμβρίου του 1988 μέσω της δισκογραφικής εταιρείας Atlantic Records.

Μετά την κυκλοφορία του δίσκου, αποχώρησε από το συγκρότημα ο κιθαρίστας Ross the Boss, ο οποίος λίγο αργότερα συνεργάστηκε με το Ντικ Μανιτόμπα στους Wild Kingdom. Την θέση του πήρε ο Ντέιβιντ Σανκλ, ενώ τον Σεπτέμβριο του 1989, αναγκάστηκε να αποχωρήσει και ο ντράμερ Σκοτ Κολούμπους, αλλά επέστρεψε τρεις μήνες αργότερα.

Το "Kings of Metal" σκαρφάλωσε στο Top-50 των γερμανικών και σουηδικών τσαρτ και βραβεύθηκε ως χρυσός δίσκος στην Γερμανία το 1994.
Επαρχία Τουλκιμπάς

Η Επαρχία Τουλκιμπάς (, "Tülkibas awdanı", تٷلكئباس اۋدانى) είναι μια επαρχία της περιφέρειας Νότιου Καζακστάν του νότιου Καζακστάν. Το διοικητικό κέντρο της επαρχίας είναι το χωριό του Τουράρ Ρυσκίλοφ. Πληθυσμός: 106,582 (εκτίμηση 2013); 95,468 (απογραφή 2009); 86,465 (απογραφή 1999).
The Triumph of Steel

Το The Triumph of Steel είναι το έβδομο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 29 Σεπτεμβρίου του 1992 μέσω της δισκογραφικής εταιρείας Atlantic Records.

Ο ντράμερ Σκοτ Κολούμπους αντικαταστάθηκε από τον Κένι Ερλ "Rhino" Έντουαρντς το 1991, ο οποίος μαζί με τον κιθαρίστα Ντέιβιντ Σανκλ αποτέλεσαν τα δύο νέα μέλη του συγκροτήματος.

Το νέο άλμπουμ ηχογραφήθηκε στη Νέα Υόρκη, με την παραγωγή να αναλαμβάνει ο Τζον Πέτιγκρας μαζί με το συγκρότημα. Η δυναμική των Manowar στην Ευρώπη έγινε φανερή όταν ο δίσκος έφθασε ως την όγδοη θέση των γερμανικών τσαρτ και την εικοστή των αντίστοιχων ελβετικών, για να βραβευθεί ως χρυσός στην Γερμανία.

Πρώτο κομμάτι του άλμπουμ είναι το ""Achilles, Agony and Ecstasy in Eight Parts", το μεγαλύτερο σε διάρκεια τραγούδι του συγκροτήματος, αγγίζοντας την μισή ώρα, οι στίχοι του οποίου αναφέρονται στην Ιλιάδα του Ομήρου.

Για την προώθηση του "The Triumph of Steel"", οι Manowar περιόδευσαν στην Ευρώπη τον Οκτώβριο και το Νοέμβριο του 1992, με τους Skyclad να ανοίγουν τις εμφανίσεις τους.
Σίτος ο μαλακός

Σίτος ο μαλακός (μαλακό σιτάρι) ή σίτος ο κοινός (κοινό σιτάρι) "(Triticum aestivum)", επίσης γνωστός ως ο αρτόσιτος "(bread wheat)", είναι είδος καλλιεργούμενου σίτου. Περίπου το 95% του σίτου που παράγεται είναι μαλακό σιτάρι, το οποίο είναι το πιο ευρέως καλλιεργούμενο είδος από όλες τις καλλιέργειες και το δημητριακό με την υψηλότερη χρηματική απόδοση.
Παναγιώτης Νάσης

Ο Παναγιώτης Νάσης (1889 - 1979) ήταν υποστράτηγος Πεζικού του ελληνικού Στρατού Ξηράς ο οποίος διακρίθηκε για την συμμετοχή του στην Εθνική Αντίσταση, από τις γραμμές του ΕΑΜ. Διατέλεσε στρατιωτικός διοικητής της Εθνικής Πολιτοφυλακής, που ήταν το ένοπλο σώμα ασφαλείας της ΠΕΕΑ («Κυβέρνηση του Βουνού»).
Περιφέρεια Μουάνζα

Η Περιφέρεια Μουάνζα (Αγγλικά: "Mwanza Region", Σουαχίλι: "Mkoa wa Mwanza"), είναι μια από τις 30 διοικητικές περιφέρειες της Τανζανίας. Η περιφερειακή πρωτεύουσα είναι στην πόλη Μουάνζα "(Mwanza)".

Οι γειτονικές της περιφέρειες είναι η Σιμίγιου "(Simiyu Region)" προς τα ανατολικά, η Σινυάνγκα "(Shinyanga Region)" προς τα νότια και η Γκεΐτα "(Geita Region)" προς τα δυτικά. Επιπλέον, η Λίμνη Βικτώρια "(Lake Victoria)" είναι το άκρο των βορείων συνόρων της περιφέρειας.

Ο Περιφερειακός επίτροπος στην Περιφέρεια Μουάνζα "(Mwanza Region)", είναι ο "John Mongella".
Apis mellifera macedonica

Η μέλισσα Apis mellifera macedonica (κοινώς, μακεδονική μέλισσα), είναι ένα υποείδος των μελισσών που διανέμουν στη βορειοανατολική Ελλάδα (Μακεδονία και Θράκη), τη Βουλγαρία, τη Ρουμανία και (ίσως) τμήμα της πρώην ΕΣΣΔ. 

Αρχικά, το υποείδος αυτό όπως και οι φυλές της "Apis mellifera adami, Apis mellifera cecropia" και "Apis mellifera cypria", περιγράφεται από τον "Friedrich Ruttner", με βάση τους μορφολογικούς της χαρακτήρες.

Οι πληθυσμοί των μελισσών από τη Θράκη, τη Μακεδονία, την Κεντρική Ελλάδα και την Πελοπόννησο, είναι εντελώς διακριτοί από εκείνους της νήσου Κρήτης. 

Το 2005 η Δρ. Βιολόγος Μ.Μπουγά μελέτησε τους πληθυσμούς των μελισσών από διάφορες περιοχές της Ελλάδας (Ικαρία, Κάσος, Κύθηρα, Φθιώτιδα), καθώς και από τη Βόρεια Μακεδονία και την Κύπρο). 

Αναλύοντας τμήματα του μιτοχονδριακού "DNA" και βρίσκοντας τις διαφορές του με το ένζυμο περιορισμού, κατέληξε ότι οι "Apis mellifera adami, Apis mellifera cecropia" και "Apis mellifera cypria" έχουν τον απλότυπο που διαφέρει από τον απλότυπο της "Apis mellifera macedonica", κάνοντας αυτό το υποείδος το πιο μακρινό από όλα.
Περιοχή Κουίμπα

Η Περιοχή Κουίμπα (Αγγλικά: "Kwimba District", Σουαχίλι: "Wilaya ya Kwimba"), είναι μια από τις επτά Περιοχές της Περιφέρειας Μουάνζα "(Mwanza Region)" στην Τανζανία. Συνορεύει στα βόρεια με την Περιοχή Μάγκου "(Magu District)", στα ανατολικά με τις Περιοχές Μάσουα "(Maswa District)" και Κισάπου "(Kishapu District)", στα νότια με την Αστική Περιοχή Σινυάνγκα "(Shinyanga Rural District)" και δυτικά με την Περιοχή Μισούνγκουι "(Misungwi District)". Το γραφείο του Επαρχιακού Επίτροπου βρίσκεται στη Νγκούντου "(Ngudu)". Το Σούμβε "(Sumve)" είναι άλλος ένας σημαντικός συνοικισμός στην Περιοχή Κουίμπα "(Kwimba District)", ο οποίος φιλοξενεί ένα νοσοκομείο και μια μεγάλη εκκλησία.

Οι πλειοψηφία των κατοίκων της Κουίμπα είναι Ουασουκούμα "(Wasukuma)" από την φυλή Σουκούμα "(Sukuma)" και ομιλούν εκτός από τα Σουαχίλι και την Σουκούμα γλώσσα. Οι περισσότεροι κάτοικοι ασχολούνται με την καλλιέργεια επιβίωσης στο ρύζι, γλυκοπατάτες, κασάβα, κεχρί ή αραβόσιτο.

Κατά το 2012, ο πληθυσμός στην Επαρχία Κουίμπα "(Kwimba District)", ήταν 406.509 άτομα.
Ροδιόλα η ροδόχρους

Η Ροδιόλα η ροδόχρους "(Rhodiola rosea)" (κοινώς ως χρυσή ρίζα "(golden root)", ρίζα τριαντάφυλλου "(rose root)", τριανταφυλλόριζα "(roseroot)", δυτική τριανταφυλλόριζα "(western roseroot)", ράβδος του Ααρών "(Aaron's rod)", Αρκτική ρίζα "(Arctic root)", στέμμα του βασιλιά "(king's crown)", "lignum rhodium", "orpin rose"), είναι ένα πολυετές "(perennial)" ανθοφόρο φυτό στην οικογένεια Κρασσουλίδες "(Crassulaceae)".

Αναπτύσσεται στις ψυχρές περιοχές του κόσμου, περιλαμβανομένου μεγάλου τμήματος της Αρκτικής, στα όρη της Κεντρικής Ασίας, διάσπαρτα στην ανατολική Βόρεια Αμερική από τη Νήσο Μπάφιν "(Baffin Island)" έως τα όρη της Βόρειας Καρολίνας και τις ορεινές περιοχές της Ευρώπης, όπως τις Άλπεις, τα Πυρηναία, την Οροσειρά "Sudetes" και τα Καρπάθια Όρη, τη Σκανδιναβία, Ισλανδία, Μεγάλη Βρετανία και την Ιρλανδία. Αναπτύσσεται σε θαλάσσια βράχια και στα βουνά σε υψόμετρα έως 2.280 μέτρα.

Αρκετοί βλαστοί αναπτύσσονται από την ίδια παχιά ρίζα. Οι βλαστοί μπορούν να φτάσουν σε ύψος από 5 έως 35 εκατοστά. Η Ρ. η ροδόχρους "(R. rosea)" είναι δίοικο – έχοντας ξεχωριστά θηλυκά και αρσενικά φυτά.
Περιοχή Μισούνγκουι

Η Περιοχή Μισούνγκουι (Αγγλικά: "Misungwi District", Σουαχίλι: "Wilaya ya Misungwi"), είναι μια από τις επτά Περιοχές της Περιφέρειας Μουάνζα "(Mwanza Region)" στην Τανζανία. Η επαρχιακή της πρωτεύουσα, βρίσκεται στην πόλη Μισούνγκουι "(Misungwi)". Αρκετές φορές, το Μισούνγκουι "(Misungwi)" απαντάτε να είναι γραμμένο και με ένα πρόσθετο 'σ' ήτοι: Μισσούνγκουι "(Missungwi)". 

Συνορεύει στα βόρεια από τις Περιοχές Νυαμαγκάνα "(Nyamagana District)" και Μάγκου "(Magu District)", στα ανατολικά με την Κουίμπα "(Kwimba District)", στα νότια με την Αγροτική Περιοχή Σινυάνγκα "(Shinyanga Rural District)" και δυτικά με την Περιοχή Νυανγκ'χουάλε "(Nyang'hwale District)" και τη Λίμνη Βικτώρια "(Lake Victoria)".

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Μισούνγκουι "(Misungwi District)" ήταν 351.607 άτομα, από τα οποία τα 30.728 να κατοικούν στην αστική περιοχή Μισούνγκουι "(Misungwi)".
Περιοχή Νυαμαγκάνα

Η Περιοχή Νυαμαγκάνα (Αγγλικά: "Nyamagana District", Σουαχίλι: "Wilaya ya Nyamagana"), είναι μια από τις επτά Περιοχές της Περιφέρειας Μουάνζα "(Mwanza Region)" στην Τανζανία. Τμήμα της περιφερειακής πρωτεύουσας, η πόλη της Μουάνζα "(Mwanza)", βρίσκεται εντός της Περιοχής Νυαμαγκάνα "(Nyamagana District)". Η έδρα του Επαρχιακού Επιτρόπου, έχει προγραμματιστεί να μετεγκατασταθεί στη συνοικία Μκολάνι "(Mkolani)" της πόλης Μουάνζα "(Mwanza)", από το παλαιό δημαρχείο -στο κέντρο της πόλης- που βρίσκεται σήμερα.

Συνορεύει στα βόρεια με την Περιοχή Ιλεμέλα "(Ilemela District)", στα ανατολικά με την Περιοχή Μάγκου "(Magu District)", στα νότια με την Περιοχή Μισούνγκουι "(Misungwi District)" και δυτικά από με τον Κόλπο Μουάνζα της Λίμνης Βικτώρια "(Lake Victoria)".

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Νυαμαγκάνα "(Nyamagana District)" ήταν 363.452 άτομα.
Περιοχή Σενγκερέμα

Η Περιοχή Σενγκερέμα (Αγγλικά: "Sengerema District", Σουαχίλι: "Wilaya ya Sengerema"), είναι μια από τις επτά Περιοχές της Περιφέρειας Μουάνζα "(Mwanza Region)" στην Τανζανία.

Συνορεύει στα βόρεια και στα ανατολικά με τη Λίμνη Βικτώρια "(Lake Victoria)", στα νότια με την Περιοχή Γκεΐτα "(Geita District)" και στα νοτιοανατολικά με την Περιοχή Μισούνγκουι "(Misungwi District)".

Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Σενγκερέμα "(Sengerema District)" ήταν 501.915 άτομα. Το 2012, ο πληθυσμός της περιοχής έχει αυξηθεί στα 663.034 άτομα.
Ζανάκι

Οι Ζανάκι "(Zanaki)", είναι μια εθνοτική και γλωσσική ομάδα από την καρδιά της Περιφέρειας Μάρα, Τανζανία, στα ανατολικά της Λίμνης Βικτώρια. Το 1987, ο πληθυσμός των Ζανάκι "(Zanaki)" εκτιμάτο ότι αριθμούσε 62.000 άτομα και το 2005, εκτιμήθηκε ότι ανήλθε σε 100.000 άτομα. Η ομάδα υποδιαιρείται στους Μπίρους "(Birus)" και τους Μπουτούρις "(Buturis)".
Περιοχή Μάγκου

Η Περιοχή Μάγκου (Αγγλικά: "Magu District", Σουαχίλι: "Wilaya ya Magu"), είναι μια από τις επτά Περιοχές της Περιφέρειας Μουάνζα "(Mwanza Region)" στην Τανζανία. Η επαρχιακή της πρωτεύουσα, βρίσκεται στην πόλη Μάγκου "(Magu)" στον Ποταμό Σιμίγιου "(Simiyu River)".

Συνορεύει στα βόρεια με τη Λίμνη Βικτώρια "(Lake Victoria)" και την Περιοχή Μπουσέγκα "(Busega District)", στα ανατολικά με την Περιοχή Μπαριάντι "(Bariadi District)", στα νότια με τις Περιοχές Ιτιλίμα "(Itilima District)", Μάσουα "(Maswa District)", Κουίμπα "(Kwimba District)" και Μισούνγκουι "(Misungwi District)" και δυτικά από την πόλη της Μουάνζα "(Mwanza)", η οποία απαρτίζεται από τις Περιοχές Νυαμαγκάνα "(Nyamagana District)" και Ιλεμέλα "(Ilemela District)".

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Μάγκου "(Magu District)" ήταν 299.759 άτομα. Αυτός ο πληθυσμός είναι λιγότερος από αυτόν του 2002, όταν αριθμούσε 416.113 άτομα και οφείλεται στον διαχωρισμό της περιοχής κατά το 2012, όταν το ήμισυ από την αρχική Περιοχή Μάγκου "(Magu District)", τώρα είναι τμήμα της νέας Περιοχής Μπουσέγκα "(Busega District)", στην Περιφέρεια Σιμίγιου "(Simiyu Region)".
Μπαραμπαΐγκ

Οι Μπαραμπαΐγκ "(Barabaig)", είναι μια νομαδική φυλή του λαού των Ντατοόγκα "(Datooga)", οι οποίοι ζουν στα βόρεια ηφαιστειογενή υψίπεδα, πλησίον του Όρους Χάνανγκ "(Mount Hanang)" στην Περιφέρεια Μανυάρα "(Manyara Region)" της Τανζανίας. Ο πληθυσμός τους εκτιμάται ότι αριθμεί περί τα 50.000 άτομα.
Ντατοόγκα

Οι Ντατοόγκα "(Datooga)", στα Σουαχίλι γνωστοί και ως Μανγκ'άτι "(Mang'ati)", είναι ένας Νειλοτικός λαός, νομάδων κτηνοτρόφων στις Περιφέρειες Μανυάρα "(Manyara Region)", Αρούσα "(Arusha Region)", Μάρα "(Mara Region)" και Σινγκίντα "(Singida Region)" της Τανζανίας.

Το 2000, ο πληθυσμός των Ντατοόγκα "(Datooga)", εκτιμάτο ότι αριθμούσε 87.978 άτομα.

Οι Ντατοόγκα "(Datooga)", αποτελούνται από τουλάχιστον επτά φυλές:
* Μπατζούτα "(Bajuta)"
* Γκισαμτζάνγκα "(Gisamjanga)" ή Κισαματζένγκ "(Kisamajeng)", Γκισαμτζάνγκ "(Gisamjang)"
* Μπαραμπαΐγκ "(Barabaig)" ή Μπαραμπαϋιίγκα "(Barabayiiga)", Μπαραμπαΰγκα "(Barabayga)", Μπαραμπαΐκ "(Barabaik)", Μπαρμπαΐγκ "(Barbaig)"
* Ασμεέγκ "(Asmjeeg)" ή Τσιματζεέγκα "(Tsimajeega)," Ισιμιτζεέγκα "(Isimijeega)"
* Ροοτιγκαάνγκα "(Rootigaanga)" ή Ροτιγκένγκα "(Rotigenga)", Ροτιγκεένγκα "(Rotigeenga)"
* Μπουρααντιίγκα "(Buraadiiga)" ή Μπουραντίγκα "(Buradiga)", Μπουρεαντίγκα "(Bureadiga)"
* Μπιαντζιίντα "(Bianjiida)" ή Μπιυαντζιίντα "(Biyanjiida)", Ουτάτου "(Utatu)"

Οι διάλεκτοι από την γλώσσα Ντατοόγκα "(Datooga)", συχνά είναι αρκετά αποκλίνουσες, ώστε κάνουν δύσκολη την κατανόησή τους, αν και η Μπαραμπαϋιίγκα "(Barabayiiga)" και η Γκισαμτζάνγκα "(Gisamjanga)" είναι πολύ κοντά.
Σημαχίδες

Οι Σημαχίδες ή "Σιμαχίδες" (), (ο δήμος: Σημαχιδών) ήταν αρχαίος οικισμός - πόλη και δήμος της Αντιοχίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Σημαχίδες) ονομάζονταν οι δημότες του δήμου αυτού, καθώς και μεγάλη οικογένεια (γένος) της αρχαίας Αθήνας.
Μαντενιγιέτ

Το Μαντενιγιέτ (ή Ραχάτ) είναι ένα χωριό στην Περιφέρεια Κυζυλόρντα, στο νοτιοανατολικό Καζακστάν. Απέχει μερικά χιλιόμετρα από τον κεντρικό δρόμο, που οδηγεί στην τοπική πρωτεύουσα, την Κυζυλόρντα. Ακόμη πολλά χωριά βρίσκονται κοντά στο Μαντενιγιέτ.
Καρλ Λόγκαν

O Καρλ Λόγκαν είναι Αμερικανός κιθαρίστας της heavy metal μουσικής, γνωστός ως μέλος του συγκροτήματος Manowar από το 1994 και έπειτα.
Γιαν Τίλενς

Ο Γιαν Τίλενς (φλαμανδικά: Jan Tilens ή Hans Tilens, βαπτ. 6 Απριλίου 1589 - ταφή 25 Ιουλίου 1630) ήταν Φλαμανδός ζωγράφος, γνωστός κατά κύριο λόγο για τα τοπία του με μορφές που απεικονίζουν μυθολογικές σκηνές.
Βασίλ Απρίλοφ

Ο Βασίλ Απρίλοφ (βουλγάρικα:Васил Априлов. 1789 - 1847) ήταν Βούλγαρος ευεργέτης, παιδαγωγός και από τους πρωτοπόρους της Βουλγαρικής Εθνικής Αναγέννησης και του βουλγαρικού εθνικισμού.

Γεννήθηκε στις 21 Ιουλίου 1789 στο Γκάμπροβο της τότε Οθωμανικής Αυτοκρατορίας. Προερχόταν από εμπορική οικογένεια και όταν έμεινε ορφανός, οι μεγαλύτεροι αδερφοί του τον πήραν στη Μόσχα όπου φοίτησε σε ελληνικό σχολείο, καθώς τα ελληνικά θεωρούνταν απαραίτητα για την ενασχόληση με το εμπόριο. Συνέχισε την εκπαίδευση του στο Μπρασόβ και αργότερα σπούδασε ιατρική στη Βιέννη. Από το 1811 εγκαταστάθηκε ως έμπορος στην Οδησσό. Όταν ξέσπασε η Ελληνική Επανάσταση του 1821, ο Απρίλοφ υποστήριξε χρηματικά τους επαναστάτες και βοήθησε εθελοντές να περάσουν στις παραδουνάβιες ηγεμονίες. Φαίνεται ότι θεωρούσε τότε τον εαυτό του Έλληνα. Το 1831 όμως ήρθε στα χέρια του το βιβλίο "Αρχαία και Σύγχρονη Βουλγαρία", γραμμένο από τον Ουκρανό Γιούρι Βενέλιν και από τότε ο Απρίλοφ στρέφεται στο βουλγαρικό εθνικισμό, έχοντας στόχο τη διάδοση της παιδείας στους συμπατριώτες του και την απάλειψη του εξελληνισμού τους. Το 1835 με πρωτοβουλία δική του και του εμπόρου Παλαούζοφ από την Οδησσό, ίδρυσε στο Γκάμπροβο ένα από τα πρώτα σύγχρονα κοσμικά σχολεία στη Βουλγαρία, που λειτουργούσε με το αλληλοδιδακτικό σύστημα. Στο σχολείο δίδαξε ο γνωστός Βούλγαρος λόγιος μοναχός Νεόφυτος Ρίλας. 

Στόχο του είχε την απαγκίστρωση των Βουλγάρων από τις ελληνικές επιρροές και τη σύνδεση τους με τη Ρωσία. Σε αυτό ήρθε σε σύγκρουση με το σημαντικό λόγιο και ελληνιστή Ράινο Πόποβιτς, τον οποίο κατηγόρησε για Γραικομανία Ήταν υποστηρικτής του πανσλαβισμού, θεωρώντας ότι η σλαβική ταυτότητα ήταν σημαντικό κομμάτι της Βουλγαρικής εθνικής ταυτότητας. Πίστευε ότι τα σχολεία δεν έπρεπε να παρέχουν μόνο μόρφωση αλλά και να εμφυσήουν πατριωτισμό στους Βούλγαρους μαθητές. Υποστήριζε ότι η βουλγάρικη καθομηλουμένη έπρεπε να χρησιμεύσει ως βάση για τη νέα βουλγαρική λόγια γλώσσα και όχι η αρχαϊκή εκκλησιαστική Σλαβονική. Ο Απρίλοφ αρνούταν τον ελληνικό χαρακτήρα του Βυζαντίου και παράλληλα υποστήριζε τη Βουλγαρική καταγωγή των αδελφών Κύριλλου και Μεθόδιου, θέλοντας να δείξει ότι οι Βούλγαροι ήταν οι πρώτοι Σλάβοι που εκχριστιανίστηκαν και που εφηύραν το Κυριλλικό αλφάβητο.

Ο Απρίλοφ έγραψε έργα για το πως έπρεπε να οργανωθεί η παιδεία στη Βουλγαρία και για την ιστορία του βουλγαρικού λαού, ενώ , με δικές του παροτρύνσεις άρχισε να γίνεται η καταγραφή των δημοτικών τραγουδιών της Βουλγαρίας. Συνέβαλε έτσι σε μεγάλο βαθμό στη διαμόρφωση της νέας εθνικής ταυτότητας των Βουλγάρων. Ήταν ο πρώτος που χρησιμοποίησε τον όρο Αναγέννηση για τη βουλγαρική εθνική κίνηση του 19ου αιώνα σε ένα φυλλάδιο που δημοσίευσε το 1842 στα ρώσικα στην Αγία Πετρούπολη, στο οποίο μιλούσε για την Αναγέννηση της βουλγαρικής λογοτεχνίας και εκπαίδευσης αλλά και του βουλγαρικού λαού. 

Πέθανε στο Γκαλάτσι στις 2 Οκτωβρίου 1847. Το σχολείο που είχε ιδρύσει στο Γκάμπροβο φέρει από το 1889 το όνομα του.
Χονζάλες Κόκουες

Ο Χονζάλες Κόκουες (φλαμανδικά: Gonzales Coques, μεταξύ 1614 και 1618 - 18 Απριλίου 1684) ήταν Φλαμανδός ζωγράφος πορτρέτων και ιστορικών θεμάτων. Λόγω της καλλιτεχνικής του ομοιότητα με τα έργα του Άντονι βαν Ντάικ, έλαβε το προσωνύμιο "de kleine van Dyck" (ο μικρός βαν Ντάικ). Ο Κόκουες εργάστηκε, επίσης, ως έμπορος έργων τέχνης.
Warriors of the World

Το Warriors of the World είναι το ένατο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 4 Ιουνίου του 2002 μέσω της δισκογραφικής εταιρείας Nuclear Blast.

Πρώτη κυκλοφορία του 2002 ήταν το σινγκλ ""Warriors Of The World United", όταν τον Απρίλιο έφθασε ως την 15η θέση των γερμανικών τσαρτ, παραμένοντας στον κατάλογο επιτυχιών για έντεκα εβδομάδες. Ο δίσκος σκαρφάλωσε ως την δεύτερη θέση στην Γερμανία και την έκτη θέση στην Αυστρία, ενώ μπήκε στο Top-20 στην Φινλανδία, την Σουηδία και τη Νορβηγία. Ακολούθησαν δύο ακόμη σινγκλ, τα "An American Trilogy" και "The Dawn Of Battle", με τον δίσκο να γίνεται χρυσός στην Γερμανία, ξεπερνώντας τις πωλήσεις των 150.000 αντιτύπων.

Στον δίσκο συμπεριλήφθηκε η διασκευή στο "Nessun Dorma" από την "Turandot" του Τζάκομο Πουτσίνι, όπως και το "An American Trilogy"", το οποίο είναι ένα ποτ-πουρί από ύμνους του αμερικάνικου εμφυλίου.

Για την προώθηση του άλμπουμ, το συγκρότημα εμφανίστηκε στην εκπομπή Top Of The Pops της βρετανικής τηλεόρασης και περιόδευσε στην Γερμανία τον Δεκέμβριο του 2002, ενώ πιο πριν είχαν εμφανιστεί στην Τσεχία, την Αυστρία, την Ιταλία, την Ελβετία, την Ισπανία και τα σκανδιναβικά κράτη.
Κέκε Ρόσμπεργκ

Ο Κέκε Ρόσμπεργκ, γεννημένος ως Κέιγιο Έρικ Ρόσμπεργκ στη Σόλνα της Σουηδίας στις 6 Δεκεμβρίου 1948, είναι Φινλανδός παλαίμαχος οδηγός αγώννων. Στη Φόρμουλα 1 βρέθηκε απ' το 1978 μέχρι το 1986 και την περίοδο αυτή πέτυχε μόλις 5 νίκες, 
ανέβηκε 17 φορές στο βάθρο των νικητών, σκόραρε συνολικά 159,5 βαθμούς, κατέκτησε 5 pole positions, είχε μόλις 3 ταχύτερους γύρους και το 1982 στέφθηκε για μία και μοναδική φορά Παγκόσμιος Πρωταθλητής.
Φέτος(2016) ο γιος του, ο Γερμανός Νίκο Ρόσμπεργκ επανέλαβε το ίδιο κι έγινε ο 2ος γιος Παγκόσμιου Πρωταθλητή που το κάνει.
Αριστείδης Γλαράκης

Ο Αριστείδης Γλαράκης (1836-1914) ήταν Έλληνας πολιτικός και νομικός.
Γιόχαν Ρούντολφ Γκλάουμπερ

Ο Γιόχαν Ρούντολφ Γκλάουμπερ ("Johann Rudolf Glauber", 10 Μαρτίου 1604 - 16 Μαρτίου 1670) ήταν Γερμανός αλχημιστής και χημικός. Μερικοί ιστορικοί της επιστήμης τον περιέγραψαν ως έναν από τους πρώτους χημικούς μηχανικούς. Η ανακάλυψη του το 1625 του θειικού νατρίου (Na2SO4) οδήγησε στo να επονομαστεί (αυτή) η ένωση «"άλας του Γκλάουμπερ"» ("Glauber's salt").
Hell on Stage

Το Hell on Stage είναι διπλό, ζωντανά ηχογραφημένο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε στις 2 Οκτωβρίου του 1999 μέσω της δισκογραφικής εταιρείας Metal Blade Records.

Η ηχογράφηση του δίσκου πραγματοποιήθηκε κατά την παγκόσμια περιοδεία Hell on Stage του 1998. Στο πρώτο μέρος του περιλαμβάνει τραγούδια από τους τέσσερις πρώτους δίσκους του συγκροτήματος, ενώ στο δεύτερο από άλμπουμ της περιόδου 1988 - 1996.
Οάννης

"Οάννης-Αντάπα", [[Μουσείο]] Kröller-Müller
Ο Οάννης (ή Ωάννης ή Οάννες) ήταν μια μυθική μορφή, μισός άνθρωπος και μισός ψάρι, με ανθρώπινη φωνή και πολλές γνώσεις για την Αρχιτεκτονική, την καλλιέργεια της γης και γενικά όλες τις τέχνες κι επιστήμες.
Χριστίνα Παπαδάκη

H Χριστίνα Παπαδάκη, γεννημένη στις 24 Φεβρουαρίου 1973, είναι πρώην πρωταθλήτρια της αντισφαίρισης. Ήταν επαγγελματίας από το 1990 έως και το 1999, όπου και σταμάτησε την αντισφαίριση, συμμετέχοντας σε πολλά επαγγελματικά τουρνουά του εξωτερικού.

Κόρη του Δημητρίου και της Γεωργίας, ξεκίνησε την αντισφαίριση από την αντίστοιχη σχολή του Ομίλου αντισφαίρισης Αθηνών. Από 10 ετών ήταν πρωταθλήτρια Ελλάδος στα αντίστοιχα ηλικιακά πρωταθλήματα, το 1986 ήταν δεύτερη στο rollex cup, ήταν επίσης 4η καλύτερη του κόσμου κάτω των 14 ετών και 20η κάτω των 18.

Στο Πανελλήνιο πρωτάθλημα ήταν πρώτη στο μονό το 1991, 1992, 1993, 1994 και 1995 και δεύτερη το 1988, 1989 και το 1990. Στο διπλό γυναικών ήταν πρώτη το 1988 με συμπαίκτρια την Δονυσία Παναγοπούλου.

Με την εθνική ομάδα συμμετείχε στα Fed cup του 1995 όπου είχε 5 νίκες, σε αυτό του 1996 με 2 νίκες και μία ήττα, σε αυτό του 1997 με μία νίκη και μία ήττα, σε αυτό του 1998 με 2 νίκες και 2 ήττες, και σε αυτό του 1999 με μία νίκη και δύο ήττες.

Στην επαγγελματική της καριέρα συμμετείχε σε πολλά τουρνουά και στα τρία Γκραν σλαμ, το Αυστραλιανό όπεν, το Ρολάν Γκαρός και το Γουίμπλετον. Επίσης συμμετείχε στο US Open, το French Open, η υψηλότερη κατάταξη της ήταν Νο 75 στις 5 Ιουλίου του 1999.

Έχει αγωνιστεί στους τελικούς των παρακάτω επαγγελματικών τουρνουά:
Ροντρίγκο Σαντόρο

O Ροντρίγκο Σαντόρο ("Rodrigo Santoro") είναι Βραζιλιάνος ηθοποιός γεννημένος το 1975 στο Ρίο ντε Τζανέιρο.
Το Μελτεμάκι

Το μελτεμάκι είναι τρίπρακτη ηθογραφική κωμωδία του θεατρικού συγγραφέα Παντελή Χορν.

Το έργο εκτυλίσσεται σε ένα νησί του Αιγαίου. Το θέμα, της χωρίς συνέπειες συζυγικής απιστίας, εικονογραφείται σε δυο ερωτικά τρίγωνα. Η νεαρή Αλίκη θ' αναστατώσει πρόσκαιρα τη ζωή του Τάκη, απόστρατου αξιωματικού του ναυτικού και της γυναίκας του Σοφίας ενώ παράλληλα, σε δεύτερο επίπεδο, η παρουσία της όμορφης χήρας Μανταλένας, θα ταράξει για λίγο τα νερά ανάμεσα στην Σταματίνα και τον Βαγγέλη, που εργάζονται στο αρχοντικό του πρώτου ζευγαριού.

Το έργο το πρωτοέγραψε ο συγγραφέας σαν διήγημα που δημοσιεύτηκε στην εφημερίδα Ελεύθερο Βήμα, με τον τίτλο "«Το Κυματάκι»", τον Φεβρουάριο του 1927. 
Τον ίδιο χρόνο, ο συγγραφέας του διασκεύασε για θεατρικό, με τον τίτλο «Το Μελτεμάκι» και πρωτοπαρουσιάστηκε στο θέατρο Απόλλων, από τον θίασο της Κυβέλης, στις 26 Οκτωβρίου του 1927. Στο ρόλο της Αλίκης εμφανιζόταν η κόρη της Κυβέλης, Αλίκη (Θεωδορίδου – Νορ)
Το έργο σημείωσε μεγάλη επιτυχία και από τότε έχει ανέβει πολλές φορές από πολλούς θιάσους.
Φραντσέσκο Αλγκαρόττι

Ο κόμης Φραντσέσκο Αλγκαρόττι ("Francesco Algarotti", 11 Δεκεμβρίου 1712 – 3 Μαΐου 1764) ήταν Ιταλός φιλόσοφος, ποιητής, δοκιμιογράφος, κριτικός της τέχνης και συλλέκτης έργων τέχνης, ένας ευρυμαθής Homo Universalis («αναγεννησιακός άνθρωπος»). Γνώστης της αρχιτεκτονικής και της μουσικής, ήταν επίσης ειδικός στις μεθόδους που αναπτύχθηκαν από τον Νεύτωνα στη φυσική φιλοσοφία. Ο Αλγκαρόττι ήταν αγγλόφιλος, αλλά και φίλος των περισσότερων κορυφαίων Γάλλων συγγραφέων της εποχής του: του Βολταίρου, του Ζαν-Μπατίστ ντ' Αρζάν (de Boyer, Marquis d'Argens), του Πιερ-Λουί Μωπερτυί και του υλιστή Ζυλιέν Οφρέ ντε Λαμετρί. Ανάμεσα στους ανθρώπους με τους οποίους αλληλογραφούσε συγκαταλέγονταν οι Φίλιπ Στάνχοουπ (λόρδος Τσέστερφηλντ), Τόμας Γκρέυ, Τζωρτζ Λύτελτον, Τόμας Χόλις (Thomas Hollis, 1720–1774), Πιέτρο Μεταστάσιο, Πάπας Βενέδικτος ΙΔ΄ και Χάινριχ φον Μπρυλ
Νορβηγική Αγγλικανική Εκκλησία του Γκριντβίκεν

Η Νορβηγική Αγγλικανική Εκκλησία του Γκριντβίκεν (Grytviken kirke; γνωστή ως Νορβηγική Λουθηρανική Εκκλησία πριν από το 2013) βρίσκεται στην νήσο Νότια Γεωργία, στον νότιο Ατλαντικό Ωκεανό και ανήκει στην Εκκλησία της Νορβηγίας. 

Κατασκευάστηκε από φαλαινοθήρες με επικεφαλής τον Καρλ Άντον Λάρσεν, το 1912 -1913 και καθαγιάστηκε τα Χριστούγεννα του 1913.Έχει ένα κλίτος και για τους πιστούς υπάρχουν ξύλινοι πάγκοι. Ο μοναδικός πάστορας της εκκλησίας ήταν ο Kristen Løken, τη διετία 1913 -1914. Η εκκλησία ανακαινίστηκε το 1996 -1998.
Επτακόσια μέτρα από την εκκλησία βρίσκεται το νεκροταφείο του Γκριντβίκεν, στο οποίο υπάρχουν 64 τάφοι μεταξύ των οποίων και οι τάφοι των εξερευνητών Έρνεστ Σάκλετον και Φρανκ Γουάιλντ καθώς και ο τάφος του Αργεντινού αξιωματικού Félix Artuso, που σκοτώθηκε το 1982 κατά την ανακατάληψη της Νότιας Γεωργίας από τους Βρετανούς, κατά τη διάρκεια του Πολέμου των Φώκλαντ.
Μάχη του Δαζιμώνος

Η Μάχη του Δαζιμώνος (διεθνώς γνωστή και ως Μάχη του Ανζήν) διεξήχθη στις 22 Ιουλίου 838 στη μικρασιατική πεδιάδα του Δαζιμώνος (στον Πόντο· ταυτίζεται είτε με τη Νταζμάνα, είτε με το Τοκάτ της σημερινής Τουρκίας) μεταξύ της Βυζαντινής Αυτοκρατορίας και των δυνάμεων του Χαλιφάτου των Αββασιδών. Οι Αββασίδες είχαν οργανώσει μια τεράστια εκστρατεία με δύο ξεχωριστούς στρατούς ως αντίποινα για τις επιτυχίες του βυζαντινού αυτοκράτορα Θεόφιλου που σημείωσε το προηγούμενο έτος, και με στόχο να κατακτήσει το Αμόριο, μία από τις μεγαλύτερες πόλεις του Βυζαντίου. Ο Θεόφιλος με το στρατό του αντιμετώπισε το μικρότερο μουσουλμανικό στρατό, που ηγείτο από τον Ιρανό υποτελή πρίγκιπα Αφσίν, στο Δαζιμώνα.

Ο αριθμητικά ανώτερος βυζαντινός στρατός αρχικά ήταν επιτυχής, αλλά ο Θεόφιλος αποφάσισε να οδηγήσει μια επίθεση στην πρώτη γραμμή, φεύγοντας από τη συνήθη θέση του. Η απουσία του από το σημείο που αρχικά βρισκόταν, έγινε λόγος να προκαλέσει πανικό μεταξύ των βυζαντινών στρατευμάτων, τα οποία φοβήθηκαν ότι είχε σκοτωθεί. Σε συνδυασμό με μια σφοδρή αντεπίθεση από τους Τούρκους ιπποτοξότες του Αφσίν, ο βυζαντινός στρατός διασπάστηκε και τράπηκε σε φυγή. Ο Θεόφιλος και η φρουρά του πολιορκήθηκαν για λίγο σε ένα λόφο, αλλά μετά διέφυγαν. Η ήττα αυτή άνοιξε το δρόμο για την άλωση του Αμορίου λίγες εβδομάδες αργότερα. Αυτό ήταν ένα από τα σοβαρότερα πλήγματα του Βυζαντίου στους μακροχρόνιους αραβοβυζαντινούς πολέμους.
Μπάμπα Βίντα

δεξιά|μικρογραφία|250x250εσ|Μπάμπα Βίντα
μικρογραφία|266x266εσ|Το σχέδιο του φρουρίου
Το Μπάμπα Βίντα () είναι ένα μεσαιωνικό φρούριο, στο Βιδίνιο της βορειοδυτικής Βουλγαρίας, και το κυριότερο αξιοθέατο της πόλης. Αποτελείται από δύο ομόκεντρες σειρές τειχών και εννέα πύργους, από τους οποίους οι τρεις σώζονται στο πλήρες μεσαιωνικό τους ύψος, και περιλαμβάνει και τις αρχικές επάλξεις. Θεωρείται ότι είναι το μόνο πλήρως διατηρημένο μεσαιωνικό κάστρο της χώρας. Ανήκει στον κατάλογο των 100 Τουριστικών Αξιοθέατων της Βουλγαρίας.

Η κατασκευή του φρουρίου ξεκίνησε το 10ο αιώνα στη θέση του αρχαίου ρωμαϊκού φρουρίου Μπονόνια. Η κατασκευή του είναι συνδεδεμένη με ένα θρύλο, σύμφωνα με τον οποίο ένας Βούλγαρος ηγεμόνας που κυβερνούσε στο Βιδίνιο είχε τρεις κόρες: τη Βίντα, τη Κούλα και τη Γκάμζα. Πριν το θάνατό του, μοίρασε το βασίλειο μεταξύ τους. Η Βίντα, που ήταν η μεγαλύτερη, πήρε το Βιδίνιο και τα εδάφη βόρεια των Καρπαθίων, η Κούλα πήρε το Ζάγετσαρ και την Τίμοτσκα Κράινα, και η Γκάμζα τα εδάφη δυτικά μέχρι το Μοράβα. Ενώ η Γκάμζα και η Κούλα παντρέυτηκαν με πολεμοχαρείς ευγενείς, η Βίντα παρέμεινε άγαμη και έχτισε το φρούριο της πόλης. Κυβέρνησε το βασίλειο της με δίκαιο τρόπο μέχρι τα γεράματά της και μετά το θάνατό της δόθηκε από το λαό στο φρούριο το όνομα Μπάμπα Βίντα που σημαίνει Γιαγιά Βίντα.

Το φρούριο λειτούργησε ως η κύρια αμυντική εγκατάσταση του Βιδινίου κατά τη διάρκεια του Μεσαίωνα και αποτελούσε το πιο σημαντικό φρούριο της βορειοδυτικής Βουλγαρίας. Το Μπάμπα Βίντα αντιστάθηκε σε μια πολιορκία του Βυζαντινού στρατού υπό την ηγεσία του αυτοκράτορα Βασιλείου Β' , αλλά καταστράφηκε και ανεγέρθηκε ξανά κατά τη διάρκεια της βασιλείας του Ιβάν Σρατσιμίρ, ο οποίος το χρησιμοποίησε ως έδρα του και βασική του κατοικία. Μεταξύ των ετών 1365 και 1369, το φρούριο βρισκόταν υπό τον έλεγχο των Ούγγρων. Το Βιδίνιο είχε δεχθεί ξαφνική επίθεση από τις δυνάμεις του Λουδοβίκου της Ουγγαρίας, αλλά χρειάστηκαν αρκετοί μήνες για να καταληφθεί το Μπάμπα Βίντα. Το 1369 ο Ιβάν Στρατσιμίρ κατάφερε να ανακτήσει τον έλεγχο της πρωτεύουσας του, αν και αναγκάστηκε να παραμείνει υπό ουγγρική επικυριαρχία.

Το 1388, οι Οθωμανοί εισέβαλαν στα εδάφη του Στρατσιμίρ και τον υποχρέωσαν να γίνει υποτελής τους. Το 1396, εντάχθηκε στην αντι-Οθωμανική σταυροφορία υπό της ηγεσία του Βασιλιά της Ουγγαρίας, Σιγισμούνδου, παρέχοντας τη βοήθεια του και τους πόρους του στους σταυροφόρους. Η σταυροφορία κατέληξε στην καταστροφική μάχη της Νικόπολης, και οι Οθωμανοί κατέλαβαν τα περισσότερα εδάφη του Στρατσιμίρ λίγο αργότερα, το 1397.

Κατά την οθωμανική περίοδο το φρούριο λειτούργησε ως αποθήκη όπλων και ως φυλακή. Μεγάλο μέρος του φρουρίου καταστράφηκε τότε. Από τα τέλη του 18ου αιώνα έπαψε να χρησιμοποιείται για αμυντικούς σκοπούς, και λειτούργησε ως κατοικία του Οσμάν Πασβάνογλου.

Οι πρώτες αρχαιολογικές έρευνες έγιναν τη δεκαετία του 1950 και 1960. Τη δεκαετία του '60 κατασκευάστηκε εντός του φρουρίου το θερινό θέατρο της πόλης.

Σήμερα το  φρούριο Μπάμπα Βίντα λειτουργεί ως μουσείο. Είναι δημοφιλής τουριστικός προορισμός με πολλούς χιλιάδες επισκέπτες κάθε χρόνο.
Γουίλιαμ Χερτ

Ο Γουίλιαμ Χερτ ("William McChord Hurt", γενν. 20 Μαρτίου 1950) είναι Αμερικανός ηθοποιός.

Γεννήθηκε το 1950 στην Ουάσινγκτον και σπούδασε υποκριτική στη δραματική σχολή Juilliard της Νέας Υόρκης. Έγινε ευρέως γνωστός το 1985, όταν πρωταγωνίστησε στην ταινία "Το φιλί της γυναίκας αράχνης", όπου υποδύθηκε τον φυλακισμένο "Λουίς Μολίνα". Για τον ρόλο αυτό, κέρδισε το Όσκαρ Α΄ Ανδρικού Ρόλου, το BAFTA A' Ανδρικού Ρόλου και το βραβείο καλύτερου ηθοποιού στο Φεστιβάλ των Καννών, ενώ προτάθηκε και για Χρυσή Σφαίρα.

Στη συνέχεια, έπαιξε στις ταινίες "Παιδιά ενός κατώτερου θεού" και "Το κύκλωμα" και έλαβε ξανά υποψηφιότητα για Όσκαρ και Χρυσή Σφαίρα Α' Ανδρικού ρόλου. Το 2005 έπαιξε στο "Τέλος της βίας" του Ντέιβιντ Κρόνενμπεργκ και προτάθηκε για το Όσκαρ Β' Ανδρικού ρόλου.

Επίσης, έχει συμμετάσχει στις τηλεοπτικές σειρές "Damages" και "Too Big to Fail" και έχει λάβει υποψηφιότητα για Χρυσή Σφαίρα για την ερμηνεία του.
Γιώργος Ρεϊζάκης

Ο Γιώργος Ρεϊζάκης, είναι πρώην πρωταθλητής της Ελληνικής αντισφαίρισης, ήταν αθλητής του Πανελλήνιου Γυμναστικού Συλλόγου. 

Έπαιξε σε οκτώ τελικούς του μονού στο Πανελλήνιο πρωτάθλημα χωρίς να καταφέρει να το κατακτήσει, χάνοντας από τον Λάζαρο Στάλιο και τον Νίκο Καλύβα. Ήταν δεύτερος στο μονό το 1952, 1954, 1955, 1956, 1958, 1959, 1960, και το 1961. Στο διπλό αντρών ήταν δεύτερος το 1955, 1957, 1959, και το 1961. Στο διπλό μεικτό ήταν πρώτος το 1957 με συμπαίκτρια την σύζυγο του, δεύτερος ήταν το 1959 και το 1961. Στην Πανελλήνια κατάταξη αντρών ήταν πρώτος το 1958.

Στο εαρινό πρωτάθλημα του Πανελληνίου ήταν πρώτος στο μονό το 1951, το 1952, το 1953, το 1954, το 1956, και το 1958. Δεύτερος ήταν το 1955, 1957 και το 1959

Στο Φθινοπωρινό πρωτάθλημα ήταν πρώτος στο μονό το 1953, 1954, 1955, 1957, 1958, 1959, δεύτερος ήταν το 1956. Στο διπλό αντρών ήταν πρώτος το 1955, 1957 , δεύτερος το 1957.
Στο πρωτάθλημα Θεσσαλονίκης ήταν δεύτερος στο μονό το 1956, και το 1959. Σε διεθνή τουρνουά συμμετείχε στο πρωτάθλημα Ανατολικής Μεσογείου. Με την εθνική ομάδα αγωνίστηκε στο Βαλκανικό κύπελλο του 1960 όπου κατέλαβε στο ομαδικό την τρίτη θέση με 3 νίκες, και του 1961. Επίσης με την εθνική πήρε μέρος στους διεθνείς αγώνες της Ρουμανίας το 1958.
Αμάντια

Η Αμάντια ή Αβάντια ήταν αρχαία ελληνική πόλη στην Ήπειρο. Κατείχε σημαντική αμυντική θέση, ευρισκόμενη επάνω από την κοιλάδα του ποταμού Αώου προς τα ανατολικά, καθώς και επί της οδού προς τα παράλια και τον Κόλπο του Αυλώνα, στο Νομό Αυλώνα της σημερινής Αλβανίας. Ένας αρχαίος ελληνικός ναός, το Ιερό της Αφροδίτης, ένα θέατρο, καθώς και ένα στάδιο έχουν ανευρεθεί εντός της πόλεως. Οι κάτοικοι της πόλης ήσαν γνωστοί ως "Αμαντιείς".
Γερτούς

Η Γερτούς ή Γερούς ήταν αρχαιοελληνική πόλη των Δεξάρων στην περιοχή της Ηπείρου. Ευρισκόταν σε τοποθεσία μεταξύ της λίμνης Λυχνίδος και της Αντιπάτρειας.
Χάων

Ο Χάων ήταν Έλληνας ήρωας και επώνυμος πρόγονος των Χαόνων, ο οποίος και έδωσε το όνομά του στην Χαονία, περιοχή της βορειοδυτικής Ηπείρου, στην Ελλάδα. Παραμένει αδιευκρίνιστο εάν επρόκειτο για φίλο ή αδερφό του Έλενου, σε κάθε περίπτωση, ωστόσο, συνόδευσε τον τελευταίο ως την αυλή του Νεοπτόλεμου. Οι ακριβείς συνθήκες του θανάτου του Χάοντα είναι τόσο αδιευκρίνιστες όσο και η σχέση του ιδίου με τον Έλενο. Ο Χάων είτε σκοτώθηκε από ατύχημα στην διάρκεια κυνηγιού είτε θυσιάστηκε ο ίδιος στους θεούς κατά την διάρκεια επιδημίας, με αποτέλεσμα να σώσει την ζωή αριθμού συνανθρώπων του. Σε κάθε περίπτωση, όταν ο Έλενος κατέστη κύριος της περιοχής, έδωσε σε ένα τμήμα του βασιλείου το όνομα του Χάοντα.

Το Χάων αποτελούσε, επίσης, κοινό αρχαιοελληνικό όνομα (Χάων Φιλουμένου, και Χάων Ευδόξου).
Ενέργεια δεσμού

Ενέργεια δεσμού ("bond energy, E") ή ενθαλπία δεσμού ("bond enthalpy, Η") ονομάζεται, στη χημεία, το μέτρο της δύναμης που ασκείται σε ένα χημικό δεσμό. Η IUPAC ορίζει την ενέργεια δεσμών ως τη μέση τιμή των ενεργειών διάσπασης ενός δεσμού στην αέρια φάση, συνήθως στη θερμοκρασία των 298 K (βαθμών Kelvin), για όλους τους δεσμούς ίδιου τύπου, μέσα στο ίδιο χημικό είδος. Για παράδειγμα, η ενέργεια δεσμού των χημικών δεσμών άνθρακα - υδρογόνου (C - H) στο μεθάνιο, υπολογίζεται ως το σύνολο της μεταβολής της ενθαλπίας κατά τη διάρκεια της διάσπασης ενός μορίου μεθανίου σε ένα άτομο άνθρακα και τέσσερεις (4) ελεύθερες ρίζες υδρογόνου (H•) διά 4. Οι ενέργειες δεσμών που χρησιμοποιούνται σε σχετικούς πίνακες είναι γενικά οι μέσες τιμές που προκύπτουν από τις ενέργειες διάσπασης ενός αριθμού τυπικά επιλεγμένων χημικών ενώσεων, οι οποίες περιέχουν τον κάθε τύπο δεσμού. Η ενέργεια δεσμού ή ενθαλπία δεσμού δεν πρέπει να συγχέεται με την ενέργεια διάσπασης δεσμού. Η ενέργεια δεσμού αποτελεί μέσο όρο ενεργειών διάσπασης του δεσμού, και μπορεί να έχει διαφορετική τιμή για ένα δεδομένο δεσμό σε σύγκριση με την αντίστοιχη ενέργεια διάσπασης δεσμού. Αυτό συμβαίνει γιατί η ενέργεια διάσπασης ενός δεσμού διαφέρει για κάθε δεσμό στο συγκεκριμένο μόριο. Για παράδειγμα, το μεθάνιο έχει τέσσερεις δεσμούς C-H. Η ενέργειες διάσπασης των δεσμών αυτών είναι: 435 kJ/mole για τη διάσπαση του δεσμού CH3-H, 444 kJ/mole για τη διάσπαση του δεσμού •CH2-H, 444 kJ/mole για τη διάσπαση του δεσμού :CH-H και 339 kJ/mole για τη διάσπαση του δεσμού •:C-H. Ο μέσος όρος των παραπάνω τιμών, δηλαδή 414 kJ/mole, είναι η ενέργεια δεσμού C-H.
The Rev

Ο Τζέιμς Όουεν Σάλιβαν (αγγλικά: "James Owen Sullivan", 9 Φεβρουαρίου 1981 - 28 Δεκεμβρίου 2009), ευρέως γνωστός με το καλλιτεχνικό του The Rev (το οποίο προέρχεται από το The Reverend Tholomew Plague) ήταν Αμερικανός μουσικός, συνθέτης και στιχουργός. Περισσότερο γνωστός είναι ως ντράμερ, μουσικός, συνθέτης και τραγουδιστής του αμερικανικού Heavy metal συγκροτήματος Avenged Sevenfold. O The Rev, θεωρούταν, κατά γενική ομολογία, από τους σπουδαιότερους μουσικούς του συγκροτήματος, έχοντας συνθέσει γνωστά του τραγούδια. Υπήρξε επίσης πιανίστας και τραγουδιστής του συγκροτήματος Pinkly Smooth, όπου ήταν γνωστός ως Rathead, το οποίο το διατηρούσε μαζί με τον κιθαρίστα των A7X, Synyster Gates, ως side project. Από το 1998 έως το 1999, υπήρξε ντράμερ των Suburban Legends.
Whole Lotta Rosie

Το Whole Lotta Rosie είναι ένα τραγούδι του Αυστραλιανού hard rock συγκροτήματος AC/DC. Το τραγούδι συμπεριλήφθηκε στον δίσκο "Let There Be Rock", το οποίο κυκλοφόρησε τον Μάρτιο του 1977. Το κομμάτι το έγραψαν οι Μάλκολμ Γιανγκ, Άνγκους Γιανγκ και Μπον Σκοτ. Το 1978, κυκλοφόρησε και ως single. Το single σημείωσε επιτυχία στα ολλανδικά chart φτάνοντας στην 5η θέση.
Λεωφόρος Θηβών

Η οδός Θηβών ή Λεωφόρος Θηβών είναι σημαντικός οδικός άξονας της Αθήνας που συνδέει τον Πειραιά με τα δυτικά και βορειοδυτικά προάστια. Το συνολικό του μήκος είναι 10,8 χιλιόμετρα.

Διασχίζει μεγάλους δήμους όπως τον Πειραιά, τον Δήμο Νίκαιας - Αγίου Ιωάννη Ρέντη, το Αιγάλεω, το Περιστέρι και το Ίλιον. Ξεκινάει από την συνοικία της Ρετσίνας στον Πειραιά, ως επέκταση της οδού Ρετσίνας, και τερματίζει στην οδό Φυλής στο Καματερό, στο ύψος του Εθνικού Κέντρου Αποκατάστασης.